** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 138**

(protokols Nr. 8, 18. p.)

**Par ERAF projekta Nr. 5.1.1.1/2/25/A/031 “Ziemeļu ielas pārbūve Madonā, Madonas novadā” izmaksu apstiprināšanu un aizņēmuma ņemšanu**

Pamatojoties uz 2025. gada 28. jūlijā noslēgto Vienošanos Nr. 5.1.1.1/2/25/A/031 ar Centrālo finanšu un līgumu aģentūru ir uzsākta projekta “Ziemeļu ielas pārbūve Madonā, Madonas novadā” īstenošana.

Pasākuma mērķis ir attīstīt uzņēmējdarbības publisko infrastruktūru un palielināt privāto investīciju apjomu pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldību attīstības programmām.

 Projekta ietvaros plānots pārbūvēt Ziemeļu ielu Madonā, posmā no Saules ielas līdz dzelzceļa pārbrauktuvei, paredzot pārbūvēt ielu 190 m garumā, izbūvējot ietvi, apgaismojumu un inženiertīklus.

Madonas novada pašvaldības iepirkumu komisijā veikts iepirkums “Ielu pārbūve Madonas novada administratīvajā teritorijā”, identifikācijas numurs MNP2025/26\_ERAF, kā rezultātā kopējā būvdarbu līgumsumma sastāda EUR 424 190,67 (četri simti divdesmit četri tūkstoši viens simts deviņdesmit euro, 67 centi). Plānotās būvuzraudzības izmaksas EUR 10 000,00 (desmit tūkstoši euro, 00 centi).

Projekta kopējās izmaksas sastāda EUR 434 190,67 (četri simti trīsdesmit četri tūkstoši viens simts deviņdesmit euro, 67 centi), t.sk. Eiropas Reģionālās attīstības fonda finansējums EUR 369 062,07 (trīs simti sešdesmit deviņi tūkstoši sešdesmit divi euro, 07 centi), pašvaldības līdzfinansējums EUR 65 128,60 (sešdesmit pieci tūkstoši viens simts divdesmit astoņi euro, 60 centi).

Projekta aktivitātēm ir pieejams avanss EUR 184 531,04 (viens simts astoņdesmit četri tūkstoši pieci simti trīsdesmit viens euro, 04 centi) apmērā.

Ņemot vērā, ka projekta Nr. 5.1.1.1/2/25/A/031 “Ziemeļu ielas pārbūve Madonā, Madonas novadā” ietvaros tiks izbūvēta infrastruktūra uzņēmējdarbības attīstībai, projekta īstenošanai nepieciešamā līdzfinansējuma un priekšfinansējuma izmaksu segšanai tiks ņemts aizņēmums Valsts kasē ar tirgus procentu likmi 249 659,63 (divi simti četrdesmit deviņi tūkstoši seši simti piecdesmit deviņi euro, 63 centi) apmērā.

Noklausījusies sniegto informāciju, ņemot vērā 13.08.2025. Attīstības komitejas un 19.08.2025. Finanšu komitejas atzinumus, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt līgumu slēgšanu projekta Nr. 5.1.1.1/2/25/A/031 “Ziemeļu ielas pārbūve Madonā, Madonas novadā” ietvaros par kopējām izmaksām 434 190,67 (četri simti trīsdesmit četri tūkstoši viens simts deviņdesmit euro, 67 centi), t.sk. Eiropas Reģionālās attīstības fonda finansējums EUR 369 062,07 (trīs simti sešdesmit deviņi tūkstoši sešdesmit divi euro, 07 centi), pašvaldības līdzfinansējums EUR 65 128,60 (sešdesmit pieci tūkstoši viens simts divdesmit astoņi euro, 60 centi).
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 249 659,63 (divi simti četrdesmit deviņi tūkstoši seši simti piecdesmit deviņi euro, 63 centi) apmērā projekta “Ziemeļu ielas pārbūve Madonā, Madonas novadā” īstenošanai, Valsts kasē uz 20 gadiem ar noteikto tirgus procentu likmi un atlikto maksājumu uz 3 gadiem. Aizņēmumu izņemt un apgūt 2025., 2026. un 2027. gadā. Aizņēmuma atmaksu garantēt ar pašvaldības budžetu.

 Domes priekšsēdētājs A. Lungevičs

*Galeja 29360277*